
Jautājumi: Lūgums skaidrot Tehniskās specifikācijas prasības:
3.8.4. Pakalpojuma sniedzējam jānodrošina skatuve vai paaugstinājums, kas ir piemērots konferences prezentāciju, paneļdiskusiju un mākslinieciskās  performances norisei. Skatuvei jānodrošina laba redzamība visiem konferences dalībniekiem, droša piekļuve un stabila, līdzena, neslīdoša virsma, kas ir piemērota  priekšnesumam. Skatuvei vai paaugstinājumam jāatbilst normatīvajos aktos noteiktajām darba aizsardzības un drošības prasībām.
3.8.5.Pakalpojuma sniedzējs nodrošina Konferences tematikai atbilstošas mākslinieciskās kustību performances norisei piemērotu telpu un tehnisko aprīkojumu, tostarp pietiekamu un drošu kustību laukumu, apskaņošanu, apgaismojumu un iespēju kvalitatīvi atskaņot muzikālo pavadījumu.

· Vai ir noteikts kāda augstuma griesti pasākuma telpā ir jānodrošina, ņemot vērā māksliniecisko kustību performanci un ņemot vērā skatuves paaugstinājumu 20 vai 40 cm augstumā. Vai ir jānodrošina kāds minimālais griestu augstums? 
· Kāds ir minimālais skatuves izmērs, kas jānodrošina?  
· Vai skatuvei ir jābūt piejamai cilvēkiem ratiņkrēslos? T.i. vai ir jāparedz rampas izbūve? 
Komisijas atbilde: Iepirkumu komisija skaidro:
1. Pasūtītājs nav noteicis minimālo griestu augstumu vai minimālos skatuves izmērus. Pakalpojuma sniedzējam jānodrošina Konferences norises vieta, kas ir piemērota Tehniskās specifikācijas 3.8.4. un 3.8.5. apakšpunktos paredzētās mākslinieciskās kustību performances norisei. Nepieciešamie telpas un skatuves parametri, tostarp griestu augstums un skatuves izmēri, ir atkarīgi no Pakalpojuma sniedzēja izvēlētā mākslinieciskās kustību performances risinājuma un piesaistītā izpildītāja tehniskajām prasībām.
2. Pasūtītājs nav noteicis obligātu prasību paredzēt rampas izbūvi skatuvei. Vienlaikus Pakalpojuma sniedzējam jānodrošina Konferences norises vietas atbilstība Tehniskajā specifikācijā noteiktajām piekļūstamības prasībām. Ja Konferences programmā tiek paredzēta lektora, eksperta vai paneļdiskusijas dalībnieka dalība, kuram nepieciešama piekļuve skatuvei, izmantojot ratiņkrēslu vai citu mobilitātes palīglīdzekli, Pakalpojuma sniedzējam jānodrošina atbilstošs risinājums šādas piekļuves nodrošināšanai.


